- 1.3 'Hierdie rasionalisasie aan die TSP en die PU vir CHO stel die Kuratore voor voldonge feite wat in ag geneem moet word by die bepaling van uitdienstreding van professore. Binne hierdie gegewe raamwerk en omstandighede moet uitdienstreding op 65 jaar as 'n redelike en billike bepaling beskou word wat deur beide die kerke as die professore van die Teologiese Skool eerbiedig moet word'.
- 1.4 'Afwyking van hierdie bepaling van 65 jaar as normale aftree -ouderdom kan lei tot ongelyke behandeling van professore met gelyke status (vgl KO, art 17). Besluit: Goedgekeur'.
- 1.5 'Afwyking van hierdie 1979 besluit m.b.t. die aftree -ouderdom kan die algemene en finansiële beplanning aan die teologiese Skool ernstig ontwrig. Besluit: Kennis geneem'.
- 2 'Indien 'n professor wat ouer as 65 jaar is, nie onder KO, art 13 emeriteer nie, mag die Kuratorium of Sinode op grond van oorwegings soos noodsaaklike rasionalisasie, behoefte, ens aan die TSP en PU vir CHO, besluit om die professor se diens ás professor (die vierde diens), volgens die beginsel van KO, art 11 te beëindig. Besluit: Goedgekeur'.
- 4.2 'Die Sinode besluit om in die toekoms t.o.v. professore se uittrede volgens 1.4 en 1.5 te handel. Besluit: Goedgekeur'.
- 2.3.12 Sinode 1997 het besluit dat die Nasionale Sinode die besluit van Sinode 1961 (insake ouderdom as synde 65 jaar en ouer te wees) in hersiening neem deur die besluit te wysig met 'ouderdom in KO, art 13 deur die Kerkraad, Klassis en Part Sinodedeputate bepaal word op versoek van 'n predikant en kerkraad'. Die Sinode voeg die volgende nota by: 'In die lig daarvan dat beide die emeritaats - en pensioenfonds uitgaan van die veronderstelling dat predikante normaalweg op ouderdom 65 emeriteer, moet Kerkrade en predikante daarvan kennis neem dat die versorgingsbedrag van predikante wat nie medies ongeskik is nie en wat voor ouderdom 65 emeriteer, in verhouding met die verkorte diensjare aansienlik gaan verminder' (Acta 1997:370, 4).
- 2.3.13 Bevinding
- 2.3.13.1 Kyk bevinding by 2.4.6.5 hieronder.
- 2.4 Kontraktuele Ooreenkoms tussen GKSA en NWU insake emeritering/aftrede
- 2.4.1 Drieledige diensooreenkoms tussen NWU en GKSA
- 2.4.1.1 Besluit Sinode 1994
- Sinode 1994 het 'n diensooreenkoms tussen die GKSA en PU vir CHO goedgekeur (Acta 1994:663- 675). Ten opsigte van aftrede word goedgekeur: 'U tree af aan die einde van die jaar waarin u die ouderdom van 65 jaar bereik het' (Acta 1994:669).
- 2.4.2 Diensvoorwaardeooreenkoms - Januarie 1999
- 2.4.2.1 Volgens 'n dokument deur die Universiteit verskaf is, is die jongste 'Diensvoorwaardeooreenkoms vir akademiese personeel wat aan die Teologiese Skool Potchefstroom verbonde is' gedateer 7 Oktober 1998. Hierdie ooreenkoms tree in werking op 1 Januarie 1999.
- 2.4.2.2 Ten opsigte van aftrede bepaal die ooreenkoms:
- '20.1. U normale aftree -ouderdom is 65 jaar. U kan op enige maandeinde wat volg op die dag waarop u die normale aftree-ouderdom bereik vrywillig aftree, met die einde van daardie betrokke jaar waarin u die vermelde ouderdom bereik as verpligte datum van aftrede.'
- 2.4.2.3 Die konklusie uit albei bogenoemde ooreenkomste (1994 en 1999) is dus dat die NWU en die GKSA die normale aftree-ouderdom as 65 stel. Die ooreenkoms van Januarie 1999 stel egter dat akademiese personeel wat aan die Teologiese Skool Potchefstroom verbonde is (wat sekerlik professore aan die TSP insluit) verplig is om aan die einde van die jaar waarin hy 65 geword het, af te tree.

466